“Vin jwenn mwen, O ou menm Kay Israèl la” - Pa Èldè Larry Echo Hawk
Oktòb 2012 | “Vin jwenn mwen, O ou menm Kay Israèl la”
Apre entwodiksyon terifyan sa a, li te kòmanse nan youn nan pwent kazèn nan e l te konfwonte chak rekri avèk kesyon. San eksepsyon, sèjan enstriktè a te metodikman jwenn yon bagay sou chak rekri pou l te ridikilize byen fò, nan yon langaj vilgè. Li te avanse nan ranje a, avèk chak sòlda ap di byen fò, jan l te kòmande pou yo te reponn ni: “Wi” oswa “Non, Sèjan enstriktè.” Mwen pa t ka egzakteman wè sa l t ap fè, paske yo te òdone nou pou nou kanpe avèk je nou fikse tou dwat. Lè sete tou pa m, mwen te santi ke l te rale valiz mwen an epi vide tout sa k te ladan yo sou kabann dèyèm nan. Li te fouye yo, epi apresa li te mache dwat vin nan figi mwen. M te prepare m pou atak li. Li te gen Liv Mòmon m nan nan men li. Mwen te atann pou l te rele sou mwen; men, olyesa, li te avanse pi pre m epi l te di: “Èske ou se Mòmon?”
Lamantasyon Jeremi yo: atansyon a esklavaj